Posa pelasi aikuisten arvokisoissa ensimmäisen kerran Hämeenlinnan MM-kilpailuissa 2009 kuuluen Suomen pronssijoukkueeseen. Hän kuului Suomen pronssijoukkueeseen myös Vancouverin olympialaisissa 2010. Hän pelasi kaikkiaan 64 A-maaottelua, joissa teki yhden maalin ja antoi yhden maalisyötön. Sekä olympialaisissa että MM-kilpailuissa hän pelasi viisi ottelua ilman tehopisteitä.